**ZMLUVA O DIELO**

**č. xxxx/3299/202x**

uzatvorená podľa § 536 a nasl. Obchodného zákonníka v platnom znení, zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, zák.č. 18/1996 Z.z. o cenách v znení neskorších predpisov

**Článok č. I.**

**Zmluvné strany**

1. Objednávateľ: **LESY Slovenskej republiky, štátny podnik**

Odštepný závod: **Lesy Slovenskej republiky, štátny podnik**

 **Odštepný závod Semenoles**

so sídlom: **Pri železnici 52, 033 19 Liptovský Hrádok**

IČO: 36038351

IČ DPH: SK2020087982

Zapísaný v Obch. regist. Okresného súdu Banská Bystrica, oddiel: Pš, Vložka č. 155/S

Zastúpený: Mgr. Ing. Peter Petrášek vedúci OZ

Project manager Ing. Miriam Sušková, PhD, referent technickej prípravy výroby OZ
Telefón : +421 445222195

 Mobil : +421 905 836 582
E-mail : miriam.suskova@lesy.sk

Fakturačná adresa :  Lesy Slovenskej republiky, š. p, Odštepný závod Semenoles,

Pri železnici 52, 033 19 Liptovský Hrádok

Bankové spojenie: Všeobecná úverová banka, a.s.

IBAN: SK53 0200 0000 0000 0330 8342

 (ďalej len „**objednávateľ**“)

1.2. Zhotoviteľ:

 so sídlom:

 Zastúpený:

 IČO:

 DIČ:

 IČ DPH:

 Zapísaný v Obch. regist.

 Bankové spojenie:

 Číslo účtu IBAN:

 Mobil:

 E-mail:

 (ďalej len „**zhotoviteľ**“)

**Článok č. II.**

**Predmet zmluvy**

* + 1. Zhotoviteľ sa zaväzuje, že za podmienok dojednaných v tejto zmluve pre objednávateľa vypracuje v šiestich vyhotoveniach (papierových sadách) a 1 x na CD projektovú dokumentáciu pre stavebné povolenie a realizáciu stavbyv dvoch častiach:

**2.1.1.1 Závlahová nádrž Hladomer 2 - horná nádrž – odstránenie dnových sedimentov**

**súčasťou budú aj odbery vzoriek sedimentov a laboratórne posúdenie odobraných vzoriek sedimentov**

**2.1.1.2 Závlahová nádrž Hladomer 2 – horná nádrž - rekonštrukcia objektov**

**pozostávajúca z týchto častí: rekonštrukcia výpustného mnícha, rekonštrukcia bezpečnostného priepadu, rekonštrukcia budovy čerpacej stanice.**

**Súčasťou rekonštrukcie objektov bude aj nové vodohospodárske riešenie nádrže a výpočet sploštenia návrhovej povodňovej vlny v priestore nádrže a určenie novej výšky bezpečnostného priepadu, prípadne jeho rozšírenie.**

Projektová dokumentácia (ďalej aj „PD“) bude spracovaná v rozsahu stanovenom sadzobníkom UNIKA, v súlade s doporučeným obsahom jednotlivých častí realizačného projektu uvedených v prílohe č. 3 sadzobníka UNIKA a to najmä:

A. Sprievodná sprava,

B. Súhrnná technická správa,

C. Celková situácia stavby,

D. Koordinačný výkres stavby,

E. Dokumentácia stavebných objektov,

F. Projekt organizácie výstavby,

H. Celkové náklady stavby).

V sade č. 1 a 2 bude položkový rozpočet a v sadách č. 3, 4, 5, 6 bude doložený výkaz výmer. Výkaz výmer musí byť spracovaný tak, aby sa dal použiť pre výber zhotoviteľa stavby podľa zákona o verejnom obstarávaní, tzn. v prípade že uvádzame konkrétneho výrobcu a typ, je potrebné uviesť aj technické parametre použitých materiálov alebo výrobkov. Rozpočtové položky ako aj jednotkové ceny rozpočtu musia byť aktuálne v čase vyhotovenia PD. V prípade „R“ položiek, ktoré sa nenachádzajú v cenníkových databázach požadujeme priložiť rozbor takýchto položiek elektronicky na CD. Súčasťou projektovej dokumentácie budú vyjadrenia vlastníkov (prevádzkovateľov) dotknutých sieti a ich prípadné podmienky technického charakteru budú zapracované do projektovej dokumentácie.

Na CD nosiči bude výkresová časť projektovej dokumentácie vo formáte DWG a PDF, popisná časť vo formáte DOC a PDF, výkaz výmer a rozpočet vo formáte MS Excel.

* + 1. Predmetom zmluvy je ajnásledný výkon autorského dozoru na stavbe v trvaní desať hodín, ktorý je zhotoviteľ povinný vykonať na základe výzvy objednávateľa.
	1. Objednávateľ sa zaväzuje, že riadne dokončené projektové práce prevezme a zaplatí za ich zhotovenie dohodnutú cenu podľa článku č. III. tejto zmluvy a poskytne zhotoviteľovi dojednané spolupôsobenie.
	2. Zhotoviteľ sa zaväzuje, že predmet zmluvy nebude obsahovať žiadne vady, ktorým sa dalo pri vynaložení potrebnej odbornej starostlivosti zhotoviteľa predísť. Zhotoviteľ je z tohto dôvodu na základe vlastného rozhodnutia podľa potreby povinný vykonať všetky potrebné merania, zriadiť kontrolné sondy, vykonať potrebné rozbory atď. a to tak, aby vykonaný predmet zmluvy podľa ods. 2.1 tohto článku vychádzal z náležite zisteného skutočného stavu veci.

**Článok č. III.**

**Cena predmetu plnenia a platobné podmienky**

3.1 Cena za dielo zhotovenia predmetu zmluvy v rozsahu článku č. II. je stanovená dohodou strán v zmysle zákona č. 18/1996 Z.z. o cenách ako cena pevná, úplná a záväzná, pričom je doložená cenovou ponukou, ktorá je neoddeliteľnou súčasťou tejto zmluvy. Prípadné práce naviac budú ocenené osobitne a vypracuje sa k nim dodatok k ZoD.

3.1.1 Cena predmetu zmluvy podľa bodu 2.1.1.1 tejto zmluvy predstavuje **XXXX,- €** bez DPH, slovom: xxxxxxxxxxxxxxxxxxx € bez DPH.

 Cena predmetu zmluvy podľa bodu 2.1.1.2 tejto zmluvy predstavuje **XXXX,- €** bez DPH, slovom: xxxxxxxxxxxxxxxxxxx € bez DPH.

3.1.2 Cena predmetu zmluvy podľa bodu 2.1.2 tejto zmluvy predstavuje **XXX,- €** bez DPH, Slovom: xxxxxxxx € bez DPH.

Cenu za výkon autorského dozoru objednávateľ zaplatí podľa skutočného rozsahu hodín autorského dozoru na stavenisku, príp. inom mieste určenom objednávateľom.

3.2 Podkladom pre úhradu ceny predmetu zmluvy podľa 3.1.1 budú faktúry vystavené zhotoviteľom za predmet plnenia podľa bodov 2.1.1.1 a 2.1.1.2 po odovzdaní predmetu plnenia. Pre úhradu ceny podľa 3.1.2 bude obdobne faktúra po vykonaní autorského dozoru. Faktúra sa považuje za doručenú objednávateľovi, ak bola doručená ako doporučená zásielka alebo bola osobne prevzatá Project Managerom. Lehota splatnosti je 30 kalendárnych dní od doručenia faktúry objednávateľovi za predpokladu, že ju objednávateľ schváli.

3.3 Objednávateľ neposkytuje zhotoviteľovi žiadne zálohové platby.

3.4 Faktúra musí obsahovať náležitosti podľa § 71 Zák. č. 222/2004 Z. z.

3.5 Zhotoviteľ je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykonajú LESY Slovenskej republiky, štátny podnik úhradu, pričom zhotoviteľ zároveň súhlasí s poskytnutím skonta vo výške 1 % z fakturovanej ceny bez DPH za úhradu od 5 do 30 dní pred uplynutím lehoty splatnosti.

Zhotoviteľ zároveň súhlasí, že zo strany LESOV Slovenskej republiky, štátny podnik bude už úhrada ponížená o alikvotnú výšku skonta, t.j. bude vykonaný zápočet. Zhotoviteľ sa zároveň zaväzuje bezodkladne vystaviť a poslať LESOM Slovenskej republiky, štátny podnik doklad o vyčíslení skonta – finančného bonusu.

Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty, § 25, ods. (6), t.j. zhotoviteľ vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

**Článok č. IV.**

**Čas plnenia**

4.1 Zhotoviteľ sa zaväzuje, že vypracuje a odovzdá objednávateľovi predmet plnenia podľa odseku 2.1.1.1 **najneskôr do 6 týždňov odo dňa účinnosti tejto zmluvy,**

Zhotoviteľ sa zaväzuje, že vypracuje a odovzdá objednávateľovi predmet plnenia podľa odseku 2.1.1.2 **najneskôr do 3 mesiacov odo dňa účinnosti tejto zmluvy**

4.2 Zhotoviteľ je povinný vykonať na stavenisku autorský dohľad podľa odseku 2.1.2 tejto zmluvy po dobu úplnej realizácie stavby **„Závlahová nádrž Hladomer 2 – horná nádrž - rekonštrukcia objektov “**

**Článok č. V.**

**Miesto plnenia záväzkov**

* 1. Miestom plnenia záväzku podľa odseku 2.1.1 je sídlo odštepného závodu objednávateľa: Lesy Slovenskej republiky, š. p., OZ Semenoles, Pri železnici 52, 033 19 Liptovský Hrádok
	2. Miestom plnenia záväzku podľa odseku 2.1.2 je stavenisko, príp. iné miesto určené objednávateľom.
	3. O odovzdaní a prevzatí diela podľa odseku 2.1.1 bude spísaný preberací protokol.

**Článok č. VI.**

**Zodpovednosť za vady**

* 1. Zhotoviteľ zodpovedá za to, že predmet tejto zmluvy je zhotovený podľa tejto zmluvy a že bude spĺňať všetky požiadavky objednávateľa a ak nie sú tak požiadavky obvyklé, aby dielo ktoré sa má v budúcnosti zhotoviť na základe projektu spĺňalo všetky zákonné a technické požiadavky pre jeho riadne zhotovenie a užívanie.
	2. Zhotoviteľ zodpovedá za vady, ktoré má projekt v čase jeho odovzdania objednávateľovi.
	3. Zhotoviteľ nezodpovedá za vady, ktoré boli spôsobené použitím nesprávnych podkladov prevzatých od objednávateľa, ak zhotoviteľ na to písomne upozornil objednávateľa a ten na ich použití trval.

**Článok č. VII.**

**Spolupôsobenie a podklady objednávateľa**

7.1 Spolupôsobenie bude spočívať v umožnení vstupu na budúce stavenisko podľa harmonogramu dohodnutého medzi zhotoviteľom a objednávateľom.

7.2. Objednávateľ poskytne zhotoviteľovi bezodplatne všetky podklady, ktoré ma k dispozícii a súvisia s predmetom zmluvy, najmä skutkovým stavom, napríklad už realizovanými stavebnými prácami na dotknutých objektoch a podobne.

7.3 Objednávateľ zabezpečí nové, aktuálne hydrologické podklady u SHMU pre profil Hladomer 2 a hydrogram priebehu návrhovej povodne Q100.

7.4 Objednávateľ zabezpečí zameranie objektu budovy objektu čerpacej stanice rozsah podkladov k jej rekonštrukcii.

**Čl. VIII.**

**Sankcie a zmluvné pokuty**

8.1 Zmluvná pokuta za omeškanie zhotoviteľa s odovzdaním diela podľa odseku 4.1 je dohodnutá vo výške 0,5 % z ceny diela podľa odseku 3.1.1 za každý deň omeškania.

8.2 V prípade, ak odstúpi objednávateľ v zmysle článku č. X., ods. 10.5 od tejto zmluvy z dôvodu jej porušenia na strane zhotoviteľa, môže si objednávateľ uplatniť zmluvnú pokutu vo výške 1.000,- €.

8.3 Pri omeškaní objednávateľa s úhradou faktúry je zhotoviteľ oprávnený účtovať úrok z omeškania v zmysle príslušných ustanovení Obchodného zákonníka.

8.4 Zmluvná pokuta v zmysle tohto článku je splatná do 5 dní odo dňa jej písomného uplatnenia zo strany objednávateľa, pričom ju možno aj kumulovať. Nárok na náhradu škody prevyšujúci výšku dohodnutej zmluvnej pokuty nie je týmto dotknutý.

8.5 V prípade odstúpenia objednávateľa od zmluvy, bude si zhotoviteľ uplatňovať náhradu za rozpracovanú projektovú dokumentáciu odpočtom zo zmluvnej ceny.

**Článok č. IX.**

**Vlastníctvo**

* 1. Veci určené na vykonanie diela, ktoré sú vlastníctvom objednávateľa a tento ich poskytol zhotoviteľovi, sa najneskôr v deň odovzdania diela vrátia objednávateľovi.
	2. Vlastnícke právo k dielu nadobúda objednávateľ jeho riadnym odovzdaním v zmysle článku č. V., ods. 5.3 tejto zmluvy.

**Článok č. X.**

 **Záverečné a ostatné ustanovenia**

* 1. Objednávateľ je oprávnený použiť dielo – predmet zmluvy výlučne iba pre účely vyplývajúce z tejto zmluvy. Jeho iné využitie, najmä prípadné prenechanie na využívanie tretím osobám, je podmienené výslovným súhlasom zhotoviteľa.
	2. Prevod / postúpenie práv a/alebo pohľadávok vzniknutých alebo vyplývajúcich z tejto zmluvy zhotoviteľovi voči objednávateľovi je možný len s predchádzajúcim písomným súhlasom objednávateľa.
	3. Zmeny textu a údajov tejto zmluvy a dodatky k tejto zmluve je možné urobiť len písomnou formou a budú platné len ak sú potvrdené podpismi oprávnených zástupcov obidvoch zmluvných strán.
	4. Od tejto zmluvy môže ktorákoľvek zo zmluvných strán odstúpiť v súlade s § 344 a nasl. Obchodného zákonníka. Za podstatné porušenie zmluvy zo strany zhotoviteľa sa považuje najmä jeho omeškanie s riadnym plnením predmetu zmluvy podľa odsekov 2.1.1 a 2.1.2 a tiež strata oprávnenia na výkon činnosti v zmysle predmetu zmluvy. Účinky odstúpenia nastávajú dňom jeho doručenia druhej zmluvnej strane.
	5. Ostatné práva a povinnosti zmluvných strán touto zmluvou neupravené sa budú riadiť príslušnými ustanoveniami Obchodného zákonníka v platnom znení.
	6. Doručovanie: Zásielka odoslaná poštou ktoroukoľvek zo zmluvných strán sa v zmysle tejto zmluvy považuje za doručenú aj v prípade, ak sa ako neprevzatá vráti odosielateľovi. Zásielka sa doručuje ako doporučená na adresu druhej zmluvnej strany zapísanú v obchodnom/živnostenskom/ registri. Zásielka sa považuje za doručenú deň nasledujúci po jej vrátení poštou ako neprevzatej odosielateľovi.
	7. Táto zmluva je vyhotovená v štyroch rovnopisoch, z ktorých dva rovnopisy obdrží objednávateľ a dva rovnopisy obdrží zhotoviteľ.
	8. Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka a strany súhlasia s jej úplným zverejnením.

V ............................, dňa V ................................, dňa

Objednávateľ : Zhotoviteľ :

 **\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**